4. การประกอบธุรกิจของแต่ละสายผลิตภัณฑ์

บริษัทฯดำเนินธุรกิจวิศวกรรมด้านการรับจ้างออกแบบ การผลิต
และการติดตั้งอุปกรณ์ต่างๆที่ใช้ในกระบวนการผลิตของโรงงานอุตสาหกรรม
โดยผลิตตามคำสั่งซื้อของลูกค้าเป็นหลัก
ซึ่งฐานลูกค้าส่วนใหญ่ของบริษัทฯอยู่ในอุตสาหกรรมพลังงานและปิโตรเคมี
บริษัทฯมีความเชี่ยวชาญเฉพาะในการออกแบบ ผลิต และติดตั้งภาชนะความดัน (Pressure
Vessel)
ซึ่งในปัจจุบันผู้บริหารประเมินว่าบริษัทฯมีส่วนแบ่งการตลาดในการผลิตภาชนะความดันประมาณร้อยละ
15 ของผู้ประกอบการภายในประเทศ
นอกจากนี้บริษัทฯสามารถนำเหล็กมาแปรรูปเป็นชิ้นส่วนเครื่องจักร (Machinery Parts)
ในกระบวนการผลิตได้อีกมากมาย เช่น ชิ้นส่วนเครื่องปรับอุณหภูมิอากาศ (Part of Air
Preheater) ชิ้นส่วนเตาเผา (Part of Incinerator) ปล่องควันไอเสียโรงงาน (Stack)
และเสื้อพัดลม (Fan Casing) เป็นต้น

นอกจากผลิตภัณฑ์ดังกล่าวแล้ว บริษัทฯสามารถผลิตและติดตั้งโครงสร้างเหล็ก (Steel
Structure) สำหรับใช้ในงานก่อสร้าง และภาชนะบรรจุสารเคมี (Chemical Tank)
รวมถึงการติดตั้งเครื่องจักรและอุปกรณ์ (Mechanical Installation) เช่น
การวางระบบท่อในโรงงานปิโตรเคมี เป็นต้น

บริษัทฯมีประสบการณ์ในการดำเนินธุรกิจนี้มาประมาณ 28 ปี
และได้ทำการพัฒนาคุณภาพของผลิตภัณฑ์และบริการอย่างต่อเนื่อง
ส่งผลให้ผลิตภัณฑ์และบริการของบริษัทฯได้รับการยอมรับจากลูกค้าทั้งในประเทศและต่างประเทศอย่างกว้างขวาง
โดยบริษัทฯสามารถผลิตผลิตภัณฑ์ต่างๆได้อย่างหลากหลายทั้งในด้านของรูปแบบ ขนาด
และประเภทของวัสดุที่ใช้ในการผลิต
ซึ่งคุณสมบัติที่เหมาะสมของอุปกรณ์แต่ละประเภทจะขึ้นกับลักษณะการใช้งานของผลิตภัณฑ์นั้นๆ
โดยบริษัทฯมีทีมงานวิศวกรที่มีความชำนาญและความเข้าใจในผลิตภัณฑ์ต่างๆในการให้คำแนะนำกับลูกค้า
ซึ่งผลิตภัณฑ์ของบริษัทฯเป็นผลิตภัณฑ์ที่มีมาตรฐานสูงได้รับการตรวจสอบคุณภาพในทุกขั้นตอนของกระบวนการผลิตและการติดตั้ง
โดยบริษัทฯได้รับประกาศนียบัตรรับรองมาตรฐาน ต่างๆจากสถาบันที่มีชื่อเสียง ได้แก่
มาตรฐานจากสถาบัน The American Society of Mechanical Engineers (ASME)
แบ่งเป็น 2 ประเภท ได้แก่มาตรฐาน S เป็นมาตรฐานสำหรับผลิตภัณฑ์ด้าน Fired Pressure
Vessels และมาตรฐาน U และ U2 เป็นมาตรฐานสำหรับภาชนะความดันซึ่งเป็นผลิตภัณฑ์ด้าน
Unfired Pressure Vessels นอกจากนี้บริษัทฯยังได้รับมาตรฐานจาก The National Board
of Boiler and Pressure Vessel Inspectors (NBIC) และ RWTUV
โดยมาตรฐานจากสถาบัน The American Society of Mechanical Engineers (ASME)
และ The National Board of Boiler and Pressure Vessel Inspectors (NBIC)
จะมีเจ้าหน้าที่จากแต่ละสถาบันเข้ามาตรวจสอบทุกๆ 3 ปี ในขณะที่มาตรฐาน RWTUV
ไม่มีกำหนดการตรวจสอบจากเจ้าหน้าที่เพิ่มเติมแต่จะมีเจ้าหน้าที่เข้ามาทำการตรวจสอบภายในบริษัทฯเพื่อให้เป็นไปตามมาตรฐานดังกล่าวเอง
ซึ่งมีรายละเอียดดังนี้

+---------+-----------------------------+--------------------+--------+
| เค      | คำอธิบายเกี่ยวกับมาตรฐาน        | สถาบัน              | ประเทศ |
| รื่องหมาย |                             | ที่ให้การรับรองมาตรฐาน |        |
| มาตรฐาน |                             |                    |        |
+---------+-----------------------------+--------------------+--------+
| S       | มาตรฐานด้านการผลิต            | The American       | สหรัฐ   |
|         | ประกอบและติดตั้งหม้อไอน้ำ        | Society of         | อเมริกา |
| U       |                             | Mechanical         |        |
|         | มาตรฐานด้านการ               | Engineers (ASME)   |        |
| U2      | ผลิตและติดตั้งภาชนะความดันประเภท |                    |        |
|         | Unfired Pressure Vessel     |                    |        |
|         |                             |                    |        |
|         | มาตรฐาน                     |                    |        |
|         | ด้านการผลิตและติดตั้งภาชนะความดัน |                    |        |
|         | ประเภท Unfired Pressure     |                    |        |
|         | Vessel ระดับ 2               |                    |        |
|         | ซึ่งมีระดับมาตรฐานสูงกว่ามาตรฐาน  |                    |        |
|         | U                           |                    |        |
+---------+-----------------------------+--------------------+--------+
| R       | มาตรฐานในการซ่อมแซมและ       | The National Board | สหรัฐ   |
|         | ปรับปรุงหม้อไอน้ำและภาชนะความดัน | of Boiler and      | อเมริกา |
|         |                             | Pressure Vessel    |        |
|         |                             | Inspectors (NBIC)  |        |
+---------+-----------------------------+--------------------+--------+
| AD-Me   | มาตร                        | RWTUV              | เยอรมัน |
| rkblatt | ฐานด้านการประกอบและเชื่อมอุปกรณ์ |                    |        |
|         |                             |                    |        |
| HP 0    | การควบคุมการเชื่อมอุปกรณ์        |                    |        |
| /TRD    | การทดสอบเครื่องมือ             |                    |        |
| 201     | และการควบคุมการทดสอบเครื่องมือ  |                    |        |
|         |                             |                    |        |
| DIN EN  | มาตรฐานด้านกระบวนการเชื่อมโลหะ |                    |        |
| 729-2   |                             |                    |        |
+---------+-----------------------------+--------------------+--------+

  4.1 ลักษณะผลิตภัณฑ์และบริการ

ผลิตภัณฑ์และบริการของบริษัทฯแบ่งออกเป็น 5 ประเภท ได้แก่ ภาชนะความดัน (Pressure
Vessel) ชิ้นส่วนเครื่องจักร (Machinery Parts) โครงสร้างเหล็ก (Steel Structure)
ภาชนะบรรจุสารเคมี (Chemical Tank) และงานติดตั้งเครื่องจักรและอุปกรณ์ (Mechanical
Installation) โดยมีรายละเอียดของผลิตภัณฑ์แต่ละประเภทดังนี้

  4.1.1 ภาชนะความดัน (Pressure Vessel)

ภาชนะความดัน ได้แก่
ภาชนะบรรจุสารเคมีที่ถูกออกแบบให้สามารถทนต่อแรงดันในกระบวนการผลิตของโรงงานอุตสาหกรรมได้
โดยส่วนใหญ่จะใช้สำหรับบรรจุสารเคมีในระหว่างกระบวนการผลิต
ซึ่งในกระบวนการผลิตจะต้องมีการควบคุมความดันตามกระบวนการทางวิศวกรรม
ดังนั้นภาชนะดังกล่าวจะต้องมีคุณสมบัติในการรับแรงดันในกระบวนการผลิตได้อย่างมีประสิทธิภาพ
เพื่อไม่ให้สารเคมีรั่วไหลหรือเกิดระเบิดและก่อให้เกิดอันตรายได้
โดยส่วนใหญ่ภาชนะความดันจะนำไปบรรจุสารเคมีซึ่งมีสถานะเป็นก๊าซหรือเป็นของเหลว เช่น
ก๊าซปิโตรเลียมเหลว (LPG, Liquified Petroleum Gas) แอมโมเนีย, คาร์บอนได-

ออกไซด์ และไนโตรเจน เป็นต้น

ปัจจุบัน บริษัทฯสามารถผลิตภาชนะความดันที่สามารถรับแรงดันได้สูงสุดประมาณ 250
บาร์และใช้เหล็กที่มีความหนาไม่เกิน 125 มิลลิเมตร
โดยภาชนะความดันที่บริษัทฯดำเนินการผลิตสามารถแบ่งออกได้หลายประเภท ดังนี้

+------------------+---------------------------------------------------+
| ประเ             | คำอธิบาย                                           |
| ภทของภาชนะความดัน |                                                   |
+------------------+---------------------------------------------------+
| Unfired Pressure | ภาชนะควา                                          |
| Vessels          | มดันที่ไม่มีการออกแบบให้สามารถสัมผัสความร้อนในกระบวนการผลิต |
|                  | เช่น ถังปิโตรเลียมเหลว ถังคาร์บอนไดออกไซด์ และถังแอมโมเนีย |
|                  | เป็นต้น                                             |
+------------------+---------------------------------------------------+
| Fired Pressure   | ภาชนะควา                                          |
| Vessels          | มดันที่มีการออกแบบให้สามารถสัมผัสกับความร้อนในกระบวนการผลิต |
|                  | เช่น หม้อไอน้ำ (Boilers)                             |
|                  | ใช้ในการเผาไหม้เชื้อเพลิงเพื่อให้ความร้อนในกระบวนการผลิต    |
|                  | เครื่องฆ่าเชื้อด้วยไอน้ำ (Steam sterilizer)              |
|                  | ใช้ในอุตสาหกรรมอาหาร และเครื่องอบแห้งภายใต้ความดันสูง     |
|                  | (Autoclave) ใช้การอบแห้งอิฐมวลเบา เป็นต้น              |
+------------------+---------------------------------------------------+
| Heat Exchangers  | ภาชนะความด                                        |
|                  | ันประเภทหนึ่งที่ใช้ในการปรับอุณหภูมิของสารเคมีให้เพิ่มขึ้นหรือลดลง |
|                  | ในขั้นตอนของกระบวนการผลิต                            |
+------------------+---------------------------------------------------+
| Distillation     | หอกลั่นที่ใช้ในการกลั่นน้ำมันดิบออกเป็นน้ำมันประเภทต่างๆ        |
| Tower            |                                                   |
+------------------+---------------------------------------------------+
| Jacketed Vessels | ภาชนะความดันที่มีภาชนะสองชั้น                           |
|                  | และโดยทั่วไปจ                                       |
|                  | ะใช้ไอน้ำในการให้ความร้อนระหว่างภาชนะชั้นนอกและภาชนะชั้นใน |
|                  | ส่วนใหญ่นำไปใช้ในอุตสาหกรรมอาหาร                      |
+------------------+---------------------------------------------------+
| Reactors         | เ                                                 |
|                  | ตาปฏิกรณ์สำหรับการทำปฏิกิริยาระหว่างสารเคมีตั้งแต่สองชนิดขึ้นไป |
|                  | เพื่อเป็นสารเคมีอีกประเภทหนึ่ง                           |
|                  | ภายใต้อุณหภูมิและความดันของกระบวนการ                   |
+------------------+---------------------------------------------------+
| Transportable    | ภาชนะความดันที่สามารถเคลื่อนที่ได้ เช่น ถัง LPG บนรถบรรทุก   |
| Vessels          | เป็นต้น (สำหรับภาชนะความดันประเภทอื่นๆ ถ้าติดตั้งแล้ว        |
|                  | ในการใช้งานจะไม่ทำการเคลื่อนที่)                        |
+------------------+---------------------------------------------------+

ส่วนประกอบหลักของภาชนะความดัน ได้แก่ ตัวภาชนะ (Shell) และหัวภาชนะ (Formed Head)
ซึ่งผลิตจากเหล็กแผ่นที่มีความแข็งแรงสูงสามารถรับแรงดันที่เกิดขึ้นในกระบวนการผลิตได้
ส่วนอุปกรณ์ประกอบภาชนะความดันอื่นๆ ได้แก่ วาว์ลเพื่อควบคุมการไหลของสารเคมี
มาตรวัดความดัน ท่อ หน้าแปลน และข้อต่อต่างๆ เป็นต้น
ในบางกรณีสำหรับภาชนะความดันขนาดใหญ่ อาจมีการทำประตูเข้าออก
เพื่อให้พนักงานสามารถเดินเข้าไปซ่อมแซมหรือทำตรวจสอบรอยรั่วของภาชนะความดันได้
หรือภาชนะความดันอาจมีช่องกระจก (Sight Glass)
ที่ตัวภาชนะเพื่อให้สามารถสังเกตการเปลี่ยนแปลงและมองเห็นสารเคมีที่อยู่ด้านในได้ เป็นต้น

ในการผลิตภาชนะความดันนั้น
โดยทั่วไปทีมงานวิศวกรจะเน้นการออกแบบเพื่อให้มีความปลอดภัยในการใช้งานเป็นหลัก
ซึ่งทีมงานวิศวกรของบริษัทฯจะมีการออกแบบรูปทรงและความหนาของเหล็กเพื่อให้มีความสามารถรับแรงดันในกระบวนการผลิตตามที่ลูกค้าได้กำหนดไว้
สำหรับระบบความปลอดภัยเพิ่มเติม อาจทำการติดตั้งระบบการควบคุมแบบ Feedback control
โดยหากมาตรวัดความดันวัดค่าความดันได้เกินกว่าระดับที่กำหนดไว้ Safety Valve
จะเปิดโดยอัตโนมัติเพื่อปล่อยสารเคมีออกมาภายนอก
เพื่อลดความดันลงจนกระทั่งความดันภายในภาชนะมีความเหมาะสม
และในบางครั้งอาจมีการออกแบบโดยการต่อท่อเพื่อให้สารเคมีไหลย้อนกลับเพื่อนำสารเคมีนั้นกลับไปใช้งานต่อไป

บริษัทฯสามารถผลิตภาชนะความดันได้ 3 รูปทรง ได้แก่ ทรงกระบอกหัวโค้ง (Drum)
ทรงกระบอกตั้ง (Column) และทรงกลม (Sphere)
โดยภาชนะความดันในแต่ละรูปทรงจะสามารถรับแรงดันและมีความเหมาะสมในการใช้งานที่แตกต่างกัน
โดยภาชนะทรงกลม (Sphere) สามารถรับแรงดันได้สูงสุด (ความหนาของเหล็กเท่ากันทุกรูปทรง)
เนื่องจากแรงดันสามารถกระจายไปได้ทุกทิศทาง ในขณะที่ภาชนะความดันรูปทรงกระบอกหัวโค้ง
(Drum) และทรงกระบอกตั้ง (Column) จะสามารถรับแรงดันได้รองลงมา
ซึ่งการรับแรงดันจะมากน้อยเพียงใดขึ้นกับการออกแบบลักษณะของหัวโค้ง
โดยภาชนะความดันในรูปทรงกระบอกตั้ง (Column)
มีความเหมาะสมกับการใช้งานในบริเวณที่มีพื้นที่จำกัด
และอุปกรณ์ซึ่งการออกแบบทางวิศวกรรมสามารถใช้แรงโน้มถ่วงของโลกช่วยในการไหลของสารเคมี
เช่น หอกลั่น (Distillation Tower) เป็นต้น

นอกจากบริษัทฯจะสามารถผลิตภาชนะความดันได้หลายรูปทรงแล้ว
บริษัทฯยังสามารถผลิตภาชนะความดันได้มากมายหลายขนาดตามที่ลูกค้าต้องการอีกด้วย
โดยหากภาชนะความดันมีขนาดใหญ่มากไม่สามารถประกอบเสร็จจากโรงงานของบริษัทฯและขนส่งไปยังลูกค้าได้
บริษัทฯจะผลิตเป็นชิ้นส่วน แล้วขนส่งเพื่อนำไปประกอบและติดตั้งตามสถานที่ที่ลูกค้ากำหนด
ซึ่งรายละเอียดขนาดสูงสุดของภาชนะความดันในแต่ละรูปแบบที่บริษัทฯมีประสบการณ์ในการผลิต
แสดงได้ดังนี้

  --------------------- --------------- --------------------- -------------
  รูปทรง                 ความยาว (เมตร)  เส้นผ่าศูนย์กลาง (เมตร)   น้ำหนัก (ตัน)

  ทรงกระบอกหัวโค้ง (Drum) 44.0            4.0                   153.0

  ทรงกระบอกตั้ง (Column)  104.0           4.4                   528.0

  ทรงกลม (Sphere)       -               23.2                  800.0
  --------------------- --------------- --------------------- -------------

ภาชนะความดันเป็นผลิตภัณฑ์หลักในการสร้างรายได้ให้กับบริษัทฯ
โดยบริษัทฯได้รับการยอมรับอย่างมากจากลูกค้าในอุตสาหกรรมพลังงานและปิโตรเคมีในด้านการผลิตภาชนะความดันที่มีมาตรฐานทัดเทียมกับต่างประเทศ
โดยบริษัทฯให้ความ สำคัญตั้งแต่ การออกแบบ การผลิต การทดสอบ
การติดตั้งและการตรวจสอบคุณภาพในทุกขั้นตอนของกระบวนการผลิต
เพื่อให้มั่นใจได้ว่าภาชนะความดันที่ผลิตมีคุณภาพและความปลอดภัยในการใช้งาน
มีความเหมาะสมที่จะนำไปใช้ในกระบวนการผลิตของโรงงานประเภทต่างๆ
ทั้งนี้บริษัทฯใช้โปรแกรมสำเร็จรูปเฉพาะทาง
เพื่อช่วยในการคำนวณความหนาของเหล็กที่จะนำมาใช้ในการผลิต
ให้มีความเหมาะสมกับระดับความดันและอุณหภูมิภายในภาชนะ ตามมาตรฐานของสถาบัน The
American Society of Mechanical Engineers (ASME)
โดยผ่านกระบวนการประกอบและกระบวนการเชื่อมโลหะที่ได้มาตรฐานของสถาบัน RWTUV
หลังจากผลิตเสร็จ ภาชนะความดันจะถูกทำการทดสอบด้วยแรงดันน้ำ (Hydrostatic test)
เพื่อตรวจสอบการรั่วซึมของสารเคมีที่แนวเชื่อมต่างๆ
และผลิตภัณฑ์ของบริษัทฯได้ผ่านการชุบสังกะสีหรือใช้ยางเคลือบภายในเพื่อป้องกันการเกิดสนิม
ซึ่งผลิตภัณฑ์ของบริษัทฯจะทำการรับประกันคุณภาพในช่วง 1-3 ปี นอกจากนี้
บริษัทฯมีบริการซ่อมแซมและปรับปรุงคุณภาพภาชนะความดันให้กับโรงงานต่างๆอีกด้วย

ภาชนะความดันทรงกระบอกหัวโค้ง

[]

ถังเก็บแอมโมเนีย ถังเก็บก๊าซปิโตเลียมเหลว

อุตสาหกรรมผลิตถุงมือยาง

[]ภาชนะความดันทรงกระบอกตั้ง

[]

หอกลั่น หอกลั่น

อุตสาหกรรมปิโตรเคมี อุตสาหกรรมปิโตรเคมี

ภาชนะความดันทรงกลม

[]

ถังเก็บก๊าซปิโตรเลียมเหลวทรงกลม คลังเก็บก๊าซ

อุตสาหกรรมพลังงาน อุตสาหกรรมพลังงาน

  4.1.2 ชิ้นส่วนเครื่องจักร (Machinery Parts)

บริษัทฯสามารถนำเหล็กมาแปรรูปเพื่อใช้เป็นชิ้นส่วนเครื่องจักรได้อีกมากมายตามการออกแบบของลูกค้า
โดยบริษัทฯมีทีมงานวิศวกรในการให้คำปรึกษาทั้งในด้านการออกแบบและการผลิต
ตัวอย่างของชิ้นส่วนเครื่องจักร เช่น

-   ปล่องควันไอเสียโรงงาน (Stack)
    นำไปใช้ในโรงงานอุตสาหกรรมที่มีการเผาไหม้ของเชื้อเพลิง

-   เสื้อพัดลม (Fan Casing) ซึ่งเป็นอุปกรณ์ในการควบคุมทิศทางการเคลื่อนที่ของอากาศ
    ส่วนใหญ่นำไปใช้ในโรงงานอุตสาหกรรมไฟฟ้า

-   ชิ้นส่วนเตาเผา (Part of Incinerator)
    นำไปใช้ในโรงงานอุตสาหกรรมที่มีการเผาของเสียประเภทต่างๆ

-   ชิ้นส่วนเครื่องปรับอุณหภูมิอากาศ (Part of Air Preheater)
    นำไปใช้ในโรงงานอุตสาหกรรมไฟฟ้า เป็นต้น

[]

ปล่องควันไอเสียโรงงาน ชิ้นส่วนเตาเผา

อุตสาหกรรมกระดาษ อุตสาหกรรมพลังงาน

[]

[]

  เสื้อพัดลม ชิ้นส่วนเครื่องปรับอุณหภูมิอากาศ

  โรงผลิตไฟฟ้า โรงผลิตไฟฟ้า

  4.1.3 โครงสร้างเหล็ก (Steel Structure)

งานโครงสร้างเหล็กของบริษัทฯโดยส่วนใหญ่เป็นงานก่อสร้างในโรงงานอุตสาหกรรมพลังงาน
และอุตสาหกรรมปิโตรเคมี โดยใช้เหล็กรูปพรรณ เช่น เหล็กเอชบีม เหล็กไอบีม เหล็กรางน้ำ
และเหล็กฉาก เป็นต้น ในการก่อสร้าง
นอกจากนี้สำหรับบางโครงการที่ต้องการใช้เหล็กรูปพรรณที่ไม่ได้เป็นรูปแบบหรือขนาดมาตรฐาน
บริษัทฯสามารถนำเหล็กแผ่นมาแปรรูปเป็นเหล็กรูปพรรณที่มีรูปแบบและขนาดให้ตรงกับความต้องการของลูกค้าได้
ตัวอย่างงานโครงสร้างเหล็กของบริษัทฯที่นำมาใช้ในโรงงานอุตสาหกรรม ได้แก่
โครงสร้างเหล็กอาคารโรงงาน โครงสร้างเหล็กรับท่อ (Pipe Bridge & Pipe Rack)
ใช้สำหรับเป็นทางเดินของสารเคมีข้ามบริเวณซึ่งไม่สามารถเดินท่อใต้ดินได้
และโครงสร้างเครนเคลื่อนที่สำหรับโรงงานอุตสาหกรรม (Traveling Crane) เป็นต้น

[]

โครงสร้างเหล็กอาคารโรงงาน โครงสร้างเหล็กรับท่อ

อุตสาหกรรมปิโตรเคมี นิคมอุตสาหกรรมมาบตาพุด

  4.1.4 ภาชนะบรรจุสารเคมี (Chemical Tank)

นอกจากการรับจ้างผลิตภาชนะความดันแล้ว บริษัทฯสามารถรับจ้างผลิตภาชนะบรรจุสารเคมีทั่วไป
ซึ่งภาชนะดังกล่าวไม่ได้ออกแบบเพื่อให้สามารถรับความดันในกระบวนการผลิต
จึงสามารถรับความดันได้ในระดับหนึ่งเท่านั้น ซึ่งโดยทั่วไปจะใช้เป็นถังเก็บสารเคมี เช่น
ถังเก็บน้ำมัน และถังเก็บเม็ดพลาสติก เป็นต้น

[]

ถังเก็บน้ำมัน ถังเก็บสารเคมี

อุตสาหกรรมพลังงาน อุตสาหกรรมปิโตรเคมี

4.1.5 การติดตั้งเครื่องจักรและอุปกรณ์ (Mechanical Installation)

[]
บริษัทฯให้บริการติดตั้งเครื่องจักรและอุปกรณ์ในกระบวนการผลิตของโรงงานอุตสาหกรรมซึ่งเป็นการติดตั้งทั้งเครื่องจักรและอุปกรณ์ที่บริษัทฯเป็นผู้ผลิตและการรับจ้างเฉพาะการติดตั้ง
เช่น การติดตั้งเตาปฏิกรณ์ (Reactor)
และการติดตั้งระบบท่อในโรงงานปิโตรเคมีเพื่อเป็นช่องทางในการส่งผ่านสารเคมีในกระบวนการผลิต
การติดตั้งเครื่องจักร อุปกรณ์และโครงสร้างเหล็กในพื้นที่บริเวณท่าเรือ เป็นต้น

[]

การติดตั้งเตาปฏิกรณ์ การติดตั้งระบบท่อ

อุตสาหกรรมปิโตรเคมี อุตสาหกรรมปิโตรเคมี

[]

การติดตั้งเครื่องจักร อุปกรณ์และโครงสร้างเหล็ก การติดตั้งเครื่องจักร
อุปกรณ์และโครงสร้างเหล็ก

อุตสาหกรรมกลั่นน้ำมัน อุตสาหกรรมกลั่นน้ำมัน

  4.2 การตลาดและภาวะการแข่งขัน

  4.2.1 การตลาด

การดำเนินธุรกิจของบริษัทฯนั้นต้องอาศัยความเชื่อมั่นจากผลงานที่ผ่านมาเป็นหลัก
และจากผลงานที่ผ่านมาของบริษัทฯ
ซึ่งได้พิสูจน์ถึงการผลิตผลิตภัณฑ์ที่มีคุณภาพและบริการที่ดีให้กับลูกค้ามาประมาณ 28 ปี
ทำให้ได้รับความไว้วางใจอย่างต่อเนื่องจากลูกค้า
โดยเฉพาะอย่างยิ่งในเรื่องคุณภาพของผลิตภัณฑ์และการส่งมอบงานที่ตรงต่อเวลาที่กำหนด
ซึ่งบริษัทฯตระหนักและเน้นให้ความสำคัญกับปัจจัยดังกล่าว
ทำให้มีผลงานเป็นที่ประจักษ์และยอมรับอย่างกว้างขวาง
และทำให้เกิดการแนะนำระหว่างลูกค้าด้วยกัน ส่งผลให้บริษัทฯมีฐานลูกค้าเพิ่มขึ้นอย่างต่อเนื่อง
โดยบริษัทฯมีกลยุทธ์การแข่งขันดังนี้

  กลยุทธ์การแข่งขัน

  4.2.1.1 ด้านคุณภาพของผลิตภัณฑ์และบริการที่ได้มาตรฐาน

บริษัทฯเน้นให้ความสำคัญกับคุณภาพของผลิตภัณฑ์และบริการ
โดยบริษัทฯทำการตรวจสอบคุณภาพทุกขั้นตอนการผลิตตามมาตรฐานกระบวนการผลิตและติดตั้ง
โดยวิศวกรและช่างเทคนิคซึ่งมีความรู้ความเข้าใจในผลิตภัณฑ์
เพื่อให้มั่นใจได้ว่าผลิตภัณฑ์ของบริษัทฯมีคุณภาพและความปลอดภัยในการใช้งาน
เนื่องจากผลิตภัณฑ์ส่วนใหญ่ของบริษัทฯถูกนำไปใช้ในกระบวนการผลิตของโรงงานอุตสาหกรรมขนาดใหญ่
เช่น โรงกลั่นน้ำมัน โรงแยกก๊าซ โรงไฟฟ้า และโรงงานปิโตรเคมีเป็นต้น
หรือนำไปใช้เป็นส่วนประกอบสำหรับงานก่อสร้างโครงการสำคัญประเภทต่างๆ เช่น
โครงสร้างเหล็กของอาคารโรงงาน
ดังนั้นคุณภาพของผลิตภัณฑ์และบริการที่ได้มาตรฐานจึงมีความจำเป็นและมีความสำคัญมาก

บริษัทฯได้รับการรับรองมาตรฐานด้านคุณภาพจากหลายสถาบันโดยสามารถอ้างอิงรายละเอียดได้จากหัวข้อ
3
ซึ่งเป็นการรับรองคุณภาพทั้งในการผลิตและการให้บริการในการซ่อมแซมภาชนะความดันและหม้อไอน้ำที่ได้มาตรฐานในระดับสากล
ส่งผลให้ผลิตภัณฑ์และบริการของบริษัทฯได้รับการยอมรับจากลูกค้าทั้งในและต่างประเทศ
นอกจากการตรวจสอบคุณภาพงานภายในตามมาตรฐานสากลแล้ว
ในบางกรณีหากลูกค้าต้องการผู้เชี่ยวชาญภายนอกในการตรวจสอบผลิตภัณฑ์
บริษัทฯจะจัดให้องค์กรที่มีความเชี่ยวชาญในการตรวจสอบคุณภาพผลิตภัณฑ์มารับรองคุณภาพผลิตภัณฑ์ของบริษัทฯเพิ่มเติม
เช่น บริษัท เอสจีเอส (ประเทศไทย) จำกัด และบริษัท ควอลลีเทค จำกัด เป็นต้น
ซึ่งทั้งสองบริษัทฯมีความเชี่ยวชาญ
มีมาตรฐานเฉพาะในการตรวจสอบภาชนะความดันและเป็นที่ยอมรับของลูกค้า
โดยทำการตรวจสอบคุณภาพของผลิตภัณฑ์แบบไม่ทำลาย (Non-Destructive Examination)
ซึ่งการตรวจสอบลักษณะนี้จะไม่ทำให้ผลิตภัณฑ์ได้รับความเสียหาย เช่น
การตรวจสอบแนวเชื่อมโดยใช้รังสี (Radiographic test) และคลื่นแม่เหล็ก (Magnetic
test) เป็นต้น ซึ่งจากการตรวจสอบของบริษัทที่ให้การรับรองคุณภาพผลิตภัณฑ์ที่ผ่านมา
พบว่าผลิตภัณฑ์ของบริษัทฯมีมาตรฐานทั้งในด้านคุณภาพและมีความปลอดภัยในการใช้งานในระดับที่ได้

มาตรฐานตามที่กำหนด

  4.2.1.2 ด้านความหลากหลายของผลิตภัณฑ์และบริการ

บริษัทฯดำเนินธุรกิจวิศวกรรมด้านการรับจ้างออกแบบ
การผลิตและการติดตั้งอุปกรณ์ต่างๆที่ใช้ในกระบวนการผลิตของโรงงานอุตสาหกรรม
โดยการนำเหล็กมาแปรรูปเป็นอุปกรณ์และชิ้นส่วนเครื่องจักรต่างๆได้อย่างหลากหลาย
ทั้งในด้านของรูปแบบและขนาดตามการออกแบบของลูกค้า โดยบริษัทฯรับจ้างผลิตและ
ให้บริการตามคำสั่งของลูกค้า (Made to order)
ซึ่งบริษัทฯสามารถตอบสนองความต้องการของลูกค้าได้เป็นอย่างดี
ในปัจจุบันบริษัทฯสามารถผลิตผลิตภัณฑ์ได้แก่ ภาชนะความดัน ชิ้นส่วนเครื่องจักร โครงสร้างเหล็ก
และภาชนะบรรจุสารเคมี
รวมถึงมีการให้บริการติดตั้งเครื่องจักรและอุปกรณ์ในกระบวนการผลิตของโรงงานอุตสาหกรรม
เพื่อสนับสนุนงานโครงการของลูกค้าอีกด้วย

จุดเด่นในกระบวนการผลิตของบริษัทฯซึ่งแตกต่างกับผู้ผลิตรายอื่นๆ คือ
บริษัทฯสามารถผลิตหัวภาชนะความดัน (Formed Head)
ซึ่งเป็นส่วนประกอบที่สำคัญของภาชนะความดัน
โดยบริษัทฯมีเครื่องจักรที่สามารถขึ้นรูปหัวภาชนะความดันที่มีความหนาของเหล็กสูงสุดได้ถึง 50
มิลลิเมตร ในขณะที่ผู้ผลิตรายอื่นในประเทศสามารถขึ้นรูปเหล็กที่มีความหนาสูงสุดได้เพียง 25
มิลลิเมตร โดยส่วนใหญ่บริษัทฯทำการผลิตเพื่อใช้เป็นส่วนประกอบสำหรับภาชนะความดันของบริษัทฯ
และรับจ้างผลิตให้กับบริษัทอื่นบางส่วน ในปี 2550-2551
บริษัทฯได้ซื้อเครื่องจักรเพิ่มเติมเพื่อเพิ่มประสิทธิภาพและรองรับการขยายงาน
โดยเฉพาะเครื่องม้วนที่สามารถม้วนเหล็กได้หนาถึง 125 มิลลิเมตร เพื่อผลิตภาชนะที่ทนแรงดันสูง
รวมทั้งจัดซื้ออุปกรณ์ในการผลิต Heat Exchanger
เพิ่มเติมอีกด้วยซึ่งจะทำให้สามารถรับงานที่มีมูลค่าสูงได้

นอกจากนี้บริษัทฯยังมีการเพิ่มความหลากหลายของผลิตภัณฑ์
เพื่อตอบสนองความต้องการของลูกค้าต่างประเทศเพิ่มมากขึ้น เช่น การผลิตเสื้อพัดลม (Fan
Casing) ให้กับลูกค้ารายหนึ่งซึ่งเป็นผู้นำในด้านการผลิตพัดลมอุตสาหกรรมของโลก
โดยบริษัทฯได้รับความรู้และเทคโนโลยีที่มีความจำเป็นต้องใช้ในการผลิตเสื้อพัดลม
ทำให้บริษัทฯสามารถพัฒนาการผลิตเสื้อพัดลมให้มีความหลากหลายมากขึ้น

4.2.1.3 ด้านการส่งมอบผลิตภัณฑ์และบริการที่มีความตรงต่อเวลา

บริษัทฯเน้นให้ความสำคัญกับการส่งมอบสินค้าที่มีคุณภาพได้ตามเวลาที่กำหนด
เนื่องจากการส่งมอบงานที่ตรงเวลาเป็นปัจจัยสำคัญ
ในการที่ลูกค้าจะพิจารณาตัดสินใจเลือกสั่งซื้อผลิตภัณฑ์และบริการ
โดยเฉพาะอย่างยิ่งหากเป็นอุปกรณ์ที่มีความจำเป็นและเป็นส่วนหนึ่งในกระบวนการผลิตของโรงงานอุตสาหกรรมขนาดใหญ่ซึ่งต้องมีการวางแผนในการประสานงานกันเป็นระบบระหว่างหลายหน่วยงาน
หากบริษัทฯมีการส่งมอบผลิตภัณฑ์และบริการล่าช้าอาจจะส่งผลกระทบทำให้เกิดความเสียหายต่อการดำเนินงานของทั้งโครงการ
ดังนั้นก่อนที่บริษัทฯจะรับงานจากลูกค้า บริษัทฯจะทำการตรวจสอบระยะเวลาการสั่งซื้อวัตถุดิบ
ประมาณการระยะเวลาที่ใช้ในการผลิตและติดตั้ง
เพื่อให้มั่นใจว่าบริษัทฯสามารถผลิตและติดตั้งผลิตภัณฑ์ให้กับลูกค้าได้ทันตามระยะเวลาที่กำหนด
สำหรับบางกรณีบริษัทฯมีการจ้างแรงงานจากผู้รับเหมารายย่อยเข้ามาช่วยในกระบวนการผลิต
โดยมีทีมวิศวกรของบริษัทฯควบคุมการทำงานอย่างใกล้ชิดเพื่อให้เป็นไปตามมาตรฐานและความต้องการของลูกค้า
หรือหากลูกค้าต้องการให้จัดส่งสินค้าเร็วขึ้น บริษัทฯจะเพิ่มการทำงานล่วงเวลา
บริษัทฯใช้ระยะเวลาตั้งแต่ทำสัญญากับลูกค้าจนสามารถส่งมอบสินค้าให้กับลูกค้าได้โดยเฉลี่ย 3-12
เดือน ทั้งนี้ขึ้นอยู่กับขนาดและความซับซ้อนของงานในแต่ละโครงการ
และระยะเวลาในการสั่งซื้อวัตถุดิบ

  4.2.1.4 ด้านการขยายฐานลูกค้า

ปัจจุบัน
บริษัทฯเป็นหนึ่งในผู้นำตลาดในด้านการรับจ้างผลิตภาชนะความดันในประเทศโดยผู้บริหารประเมินว่าบริษัทฯมีส่วนแบ่งการตลาดประมาณร้อยละ
15 และเป็นผู้นำในด้านการรับจ้างผลิตภาชนะความดันประเภท Unfired Pressure Vessels
โดยผู้บริหารประเมินว่าบริษัทฯมีส่วนแบ่งการตลาดประมาณร้อยละ 25
บริษัทฯมีแนวทางในการรักษาส่วนแบ่งการตลาดและขยายฐานลูกค้าในประเทศ
โดยการติดตามข่าวสารการขยายการลงทุนของผู้ประกอบการโรงงานอุตสาหกรรม ได้แก่
อุตสาหกรรมพลังงานและปิโตรเคมี ซึ่งเป็นกลุ่มลูกค้าเป้าหมายของบริษัทฯอย่างต่อเนื่อง
ทั้งนี้บริษัทฯมีการศึกษารายละเอียดของโครงการต่างๆ
เพื่อที่จะนำเสนอผลิตภัณฑ์และบริการแก่ลูกค้าแต่ละรายได้อย่างเหมาะสมและรวดเร็วตรงตามความต้องการของลูกค้า

ใน 2553 บริษัทฯมีรายได้จากการรับจ้างผลิตผลิตภัณฑ์ให้กับลูกค้าต่างประเทศในอัตราร้อยละ 9
โดยมีช่องทางการขยายงาน โดยรับงานผ่านผู้รับเหมาโครงการหลัก
ซึ่งเป็นผู้รับเหมารายใหญ่ระดับนานาชาติ ทั้งนี้สำหรับการรับจ้างผลิตให้กับผู้รับเหมาโครงการหลัก
ทางบริษัทฯจะส่งมอบผลิตภัณฑ์ตามสถานที่ที่ผู้ว่าจ้างกำหนด
โดยบริษัทเหล่านั้นจะนำผลิตภัณฑ์ไปส่งมอบหรือติดตั้งให้กับลูกค้าต่อไป

สำหรับผลิตภัณฑ์ภาชนะเก็บก๊าซปิโตรเลียมเหลว
บริษัทฯมีการขยายตลาดต่างประเทศโดยตรงมากยิ่งขึ้น
โดยการออกงานแสดงสินค้าที่เปิดโอกาสให้ผู้ผลิตอุปกรณ์ที่ใช้ในโรงงานอุตสาหกรรมพบกับผู้ประกอบการโรงงานอุตสาหกรรมโดยตรง
เช่น การออกแสดงงานที่ประเทศศรีลังกา เป็นต้น

นอกจากนี้บริษัทฯยังได้มีการเผยแพร่ข้อมูลเบื้องต้นเกี่ยวกับผลิตภัณฑ์และบริการของบริษัทฯผ่านทาง
Website: www.unimit.com
เพื่อเป็นการอำนวยความสะดวกให้กับลูกค้าในการติดต่อและเป็นการประชาสัมพันธ์ผลิตภัณฑ์และบริการของบริษัทฯให้กับลูกค้าทั้งในประเทศและต่างประเทศ

  4.2.1.5 ด้านการขยายพื้นที่การผลิตเพื่อให้สามารถรับงานจากลูกค้าได้เพิ่มขึ้น

จากภาวะอุตสาหกรรมพลังงานและปิโตรเคมีของประเทศไทยที่มีการเติบโตอย่างต่อเนื่องตามการเจริญเติบโตของเศรษฐกิจ
ทำให้ผู้ประกอบการในอุตสาหกรรมมีการขยายกำลังการผลิตและปรับปรุงโรงงานเพิ่มเติม
เพื่อรองรับความต้องการผลิตภัณฑ์ที่เพิ่มสูงขึ้น
ส่งผลต่อเนื่องทำให้เกิดความต้องการอุปกรณ์ต่างๆที่ใช้ในกระบวนการผลิตเพิ่มขึ้น ในช่วงปี
2548-2550บริษัทฯไม่สามารถรับงานจากลูกค้าติดต่อเข้ามาได้ทั้งหมด เนื่องจาก
บริษัทฯมีข้อจำกัดในเรื่องของพื้นที่โรงงานที่ไม่เพียงพอในการรองรับการประกอบผลิตภัณฑ์ ดังนั้น
นอกจากการขยายโรงงานปัจจุบันอีกประมาณ 3.38 ไร่ ในปี2549 แล้ว
ในปี2550บริษัทฯยังได้สร้างโรงงานอีกแห่งหนึ่งบนที่ดินขนาด 100 ไร่ ด้านหลังโรงงานแรกอีกด้วย
โดยงานก่อสร้างเสร็จในเดือนธันวาคม 2550 และจะสามารถใช้ประโยชน์ได้เต็มที่ในปี 2551
ซึ่งจะทำให้บริษัทฯสามารถรับงานจากลูกค้าได้เพิ่มขึ้น
และสามารถส่งมอบผลิตภัณฑ์และบริการได้ตามกำหนดการ
ในขณะที่บริษัทฯยังคงให้ความสำคัญกับการรักษาคุณภาพของผลิตภัณฑ์และการให้บริการที่ได้มาตรฐาน
ในเดือนกรกฎาคม 2551 บริษัทได้ซื้อที่ดินขนาดประมาณ 24
ไร่เพื่อสร้างโรงงานเพิ่มอีกแห่งหนึ่งที่อำเภอ มาบข่า ใกล้ท่าเรือมาบตาพุด จังหวัดระยอง
เพื่อรองรับชิ้นงานที่มีขนาดใหญ่มากๆจากกลุ่มโรงงานอุตสาหกรรมขนาดใหญ่แถบชลบุรีระยองและงานส่งออก
การสร้างโรงงานนี้เป็นไปตามแผนการขยายโรงงานตั้งแต่ปี 2549-2550
โดยโรงงานดังกล่าวจะทำให้ประหยัดค่าขนส่งเป็นจำนวนมากและทำให้ราคาสามรถแข่งขันในตลาดได้

  4.2.1.6 ด้านการพัฒนาบุคลากร

จากการที่ผู้บริหารของบริษัทฯมีประสบการณ์ในการประกอบธุรกิจวิศวกรรมด้านการรับจ้างออกแบบ
การผลิต และการติดตั้งอุปกรณ์ต่างๆที่ใช้ในกระบวนการผลิตของโรงงานอุตสาหกรรม มาประมาณ
28 ปี ทำให้มีความรู้และความเข้าใจในการดำเนินธุรกิจเป็นอย่างดี
ในปัจจุบันบริษัทฯเป็นหนึ่งในผู้นำตลาดด้านการรับจ้างผลิตภาชนะความดันในประเทศ
บริษัทฯมีบุคลากรที่มีความรู้ความสามารถ
โดยมีทั้งทีมงานด้านวิศวกรรมที่มีความเชี่ยวชาญในการออกแบบผลิตภัณฑ์และการควบคุมกระบวนการผลิต
รวมถึงช่างฝีมือที่มีความเชี่ยวชาญในการแปรรูปเหล็กเป็นผลิตภัณฑ์ประเภทต่างๆ
ดังนั้นบุคลากรทุกระดับของบริษัทฯจึงเป็นปัจจัยสำคัญที่ช่วยส่งเสริมให้บริษัทฯมีศักยภาพในการผลิตผลิตภัณฑ์ที่มีคุณภาพและสร้างความแตกต่างเหนือคู่แข่งในอุตสาหกรรม
โดยบริษัทฯมีนโยบายในการพัฒนาบุคลากรในทุกระดับโดยมีการฝึกอบรมทั้งภายในและส่งไปอบรมนอกบริษัทฯ
รวมถึงมีการกำหนดผลตอบแทนที่เหมาะสมตามความสามารถของแต่ละบุคคล

  4.2.2 ลักษณะของกลุ่มลูกค้า

ลูกค้าส่วนใหญ่ของบริษัทฯ ประมาณ 70 - 80 % เป็นกลุ่มธุรกิจอุตสาหกรรมพลังงานและปิโตรเคมี
เช่น โรงงานปิโตร

เคมี โรงกลั่น โรงไฟฟ้า โรงแยกแก๊ส โรงบรรจุแก๊ส ปั้มน้ำมัน ปั้มแก๊ส ที่เหลือเป็นอุตสาหกรรมอื่น
เช่น อุตสาหกรรมเครื่องเย็น

อุตสาหกรรมอาหาร บริษัทรับจ้างแปรรูปเหล็กทั่วไป เป็นต้น

ในปี 2553 บริษัทฯมีสัดส่วนรายได้จากลูกค้าในประเทศประมาณร้อยละ 89
และส่งออกต่างประเทศร้อยละ 9
โดยที่ผ่านมาบริษัทฯเน้นการรับจ้างผลิตและส่งมอบผลิตภัณฑ์ภายในประเทศเป็นหลักเพื่อเป็นการรักษาฐานลูกค้าและส่วนแบ่งการตลาดภายในประเทศ
อย่างไรก็ตามบริษัทฯยังมีการผลิตผลิตภัณฑ์ให้กับลูกค้าต่างประเทศ ตัวอย่างเช่น
ประเทศสหรัฐอเมริกา ประเทศสหราชอาณาจักร ประเทศญี่ปุ่น และประเทศออสเตรเลีย เป็นต้น
ซึ่งส่วนใหญ่เป็นการรับจ้างผลิตผลิตภัณฑ์ให้กับผู้รับเหมาโครงการหลัก

ช่องทางการในการรับงาน

บริษัทฯมีช่องทางในการรับงานจาก 2 ช่องทาง ได้แก่ 1. ผู้รับเหมาโครงการหลัก และ 2.
เจ้าของโครงการ ซึ่งเป็นลูกค้าภาคเอกชนที่ทำธุรกิจกับบริษัทฯโดยตรง
โดยมีสัดส่วนรายได้ประมาณร้อยละ 60 และ 40 ตามลำดับ โดยมีรายละเอียดดังนี้

  4.2.2.1 ผู้รับเหมาโครงการหลัก

บริษัทฯรับจ้างผลิตผลิตภัณฑ์ต่างๆผ่านทางผู้รับเหมาโครงการหลัก
ซึ่งเป็นผู้ประกอบธุรกิจรับเหมาก่อสร้างโรงงานอุตสาหกรรมรายใหญ่ที่รับงานจากเจ้าของโครงการและแบ่งส่วนงานให้กับบริษัทฯ
หรือผู้รับเหมาโครงการรองรายอื่นๆต่อไป

ผู้รับเหมาโครงการหลักเหล่านี้จะมีรายชื่อบริษัทที่สามารถผลิตอุปกรณ์กระบวนการผลิตที่มีคุณภาพ
และมาตรฐานที่ใช้ในโรงงานอุตสาหกรรมต่างๆ (Approved vendor list)
ทั้งในประเทศไทยและในทวีปเอเชีย ซึ่งบริษัทฯมีชื่ออยู่ในรายชื่อดังกล่าว
เนื่องจากบริษัทฯได้รับการยอมรับในด้านการผลิตภาชนะความดันที่มีคุณภาพและมาตรฐานในระดับสากล
รวมถึงการผลิตชิ้นส่วนเครื่องจักรต่างๆ อุปกรณ์และโครงสร้างที่เกี่ยวเนื่องกัน
กอปรกับคุณภาพของงานเป็นที่ยอมรับอย่างกว้างขวาง
ทำให้บริษัทฯได้รับการแนะนำจากผู้รับเหมาโครงการหลักเหล่านี้ให้เข้าร่วมในการนำเสนอผลิตภัณฑ์อย่างต่อเนื่อง

โดยทั่วไป
โครงการในการก่อสร้างโรงงานอุตสาหกรรมขนาดใหญ่โดยเฉพาะในอุตสาหกรรมพลังงานและปิโตรเคมี
ผู้รับเหมาโครงการหลักเหล่านี้จะเป็นผู้ที่มีขีดความสามารถสูงทั้งด้านเม็ดเงินลงทุนและการปฏิบัติงานรวมถึงผลงาน
และประสบการณ์ในการทำงาน ส่วนใหญ่เป็นผู้รับเหมางานโครงการขนาดใหญ่ระดับโลก เช่น
ผู้รับเหมาโครงการในประเทศอังกฤษ สหรัฐอเมริกา และประเทศญี่ปุ่น เป็นต้น

ผู้รับเหมาโครงการหลักจะเป็นผู้เข้าไปประมูลงานโครงการใหญ่
แล้วแบ่งส่วนงานรวมถึงเป็นผู้ว่าจ้างให้บริษัทฯเป็นผู้ดำเนินการต่อ
ดังนั้นลูกค้าของบริษัทฯจึงเป็นผู้รับเหมาโครงการหลัก

4.2.2.2 เจ้าของโครงการ

บริษัทฯรับจ้างผลิตผลิตภัณฑ์ให้กับเจ้าของโครงการโดยตรง
ลูกค้ากลุ่มนี้ส่วนมากเป็นเจ้าของโรงงานอุตสาหกรรมขนาดใหญ่ที่มีชื่อเสียงและเป็นผู้นำในอุตสาหกรรมขั้นพื้นฐานของประเทศ
และเป็นกลุ่มโรงงานอุตสาหกรรมที่มีแผนงานในการขยายกำลังการผลิตเพิ่มเติมหรือมีการปรับปรุงโรงงานให้มีประสิทธิภาพดีขึ้น
ได้แก่ โรงงานอุตสาหกรรมต่างๆ และบริษัทแปรรูปเหล็กทั่วไป เช่น โรงกลั่นน้ำมัน โรงแยกก๊าซ
โรงไฟฟ้า และโรงงานปิโตรเคมี เป็นต้น

ลูกค้ากลุ่มนี้จะเป็นลูกค้าที่มีความสัมพันธ์ที่ดีกับบริษัทฯมาเป็นเวลานาน
โดยลูกค้าจะพิจารณาจากผลงานที่ผ่านมาของบริษัทฯ
และติดต่อมายังบริษัทฯเพื่อให้ทำใบเสนอราคาหรือยื่นซองประมูลงานโดยตรงตามขั้นตอนในการจัดซื้อของแต่ละบริษัท
ซึ่งงานส่วนใหญ่จะเป็นงานที่เป็นส่วนต่อเติมส่วนขยายที่ไม่ต้องใช้ผู้รับเหมาโครงการหลัก
ทั้งนี้บริษัทฯจะทำสัญญาโดยตรงกับเจ้าของโครงการตามที่ตกลงกัน

สำหรับการเข้าถึงกลุ่มลูกค้าที่เป็นเจ้าของโครงการนั้น
บริษัทฯจะติดต่อลูกค้าเพื่อนำเสนอผลิตภัณฑ์และบริการผ่านลูกค้าโดยตรง
ทั้งนี้บริษัทฯมีการติดตามข่าวสารการขยายการลงทุนของผู้ประกอบการโรงงานอุตสาหกรรมอย่างต่อเนื่อง
และสามารถนำเสนอผลิตภัณฑ์และบริการได้ตรงกับความต้องการของลูกค้า

  4.2.3 ภาวะการแข่งขันและแนวโน้มอุตสาหกรรม

  ภาวะการแข่งขัน

บริษัทฯดำเนินธุรกิจในการรับจ้างผลิตอุปกรณ์ต่างๆที่ใช้ในกระบวนการผลิตของโรงงานอุตสาหกรรมพลังงานและปิโตรเคมี
ซึ่งผู้ประกอบการในประเทศที่มีศักยภาพมีจำนวนไม่มากนัก
เนื่องจากเป็นธุรกิจที่ต้องใช้ทักษะความเชี่ยวชาญทางวิศวกรรมเฉพาะด้าน
ส่งผลให้การแข่งขันไม่รุนแรง
ส่วนผู้ประกอบการจากต่างประเทศจะเสียเปรียบในด้านค่าแรงงานและค่าขนส่งที่ต้องนำเข้าผลิตภัณฑ์จากต่างประเทศ
ดังนั้นบริษัทฯจึงมีศักยภาพการแข่งขันในระดับที่ดี
ทั้งนี้การเข้ามาเปิดโรงงานใหม่ของบริษัทข้ามชาติซึ่งมีความพร้อมด้านเม็ดเงินลงทุน
ผู้บริหารของบริษัทฯประเมินว่ามีความเป็นไปได้น้อย
เนื่องจากต้นทุนการบริหารงานของบริษัทต่างชาติจะสูงกว่า
และการลงทุนซื้ออุปกรณ์เครื่องจักรใหม่ทั้งหมดจะต้องตัดค่าใช้จ่ายด้านค่าเสื่อมราคาซึ่งสูงกว่าของบริษัทฯมาก
เนื่องจากเครื่องจักรและอุปกรณ์ส่วนใหญ่ของบริษัทฯได้ตัดค่าเสื่อมราคาไปมากแล้ว
และการเข้ามาประกอบธุรกิจของบริษัทต่างชาติรายใหม่จำเป็นต้องใช้เวลาและค่าใช้จ่ายในการพัฒนาทักษะฝีมือแรงงานในการเชื่อม
ส่งผลให้ต้นทุนการแข่งขันของบริษัทต่างชาติรายใหม่ไม่สามารถแข่งขันกับบริษัทฯได้
นอกจากนี้โรงงานอุตสาหกรรมส่วนใหญ่จะให้ความสำคัญกับประสบการณ์และผลงานที่ผ่านมาเป็นปัจจัยหลักในการพิจารณา
ซึ่งบริษัทต่างชาติรายใหม่จะเสียเปรียบในด้านนี้ค่อนข้างมาก
ดังนั้นคู่แข่งใหม่ที่มีศักยภาพเช่นเดียวกับบริษัทฯจึงมีโอกาสเกิดขึ้นไม่มากนัก
โดยการแข่งขันในแต่ละประเภทผลิตภัณฑ์มีรายละเอียดดังนี้

ภาชนะความดัน

จากภาวะอุตสาหกรรมพลังงานและปิโตรเคมีของประเทศไทยในปีที่ผ่านมา
ซึ่งมีการเติบโตอย่างต่อเนื่องตามการเจริญเติบโตของเศรษฐกิจ
ส่งผลให้โรงงานอุตสาหกรรมต่างๆมีความต้องการภาชนะความดันเพิ่มมาก
เนื่องจากบริษัทฯมีความเชี่ยวชาญโดยเฉพาะในการผลิตภาชนะความดัน
โดยบริษัทฯได้รับมาตรฐานด้านการผลิตและติดตั้งภาชนะความดันจากประเทศสหรัฐอเมริกา
ส่งผลให้ภาชนะความดันของบริษัทฯเป็นที่ยอมรับทั้งในประเทศและต่างประเทศ

ความสามารถในการแข่งขันของธุรกิจขึ้นอยู่กับคุณภาพและการส่งมอบผลิตภัณฑ์ที่ตรงต่อเวลา
รวมถึงความสามารถในการตอบสนองความต้องการที่หลากหลายของลูกค้าได้
บริษัทฯเป็นหนึ่งในผู้นำตลาดด้านการรับจ้างผลิตภาชนะความดันในประเทศ
โดยผู้บริหารประเมินว่าบริษัทฯมีส่วนแบ่งการตลาดประมาณร้อยละ 15
สำหรับผู้ผลิตภาชนะความดันในประเทศ ในปัจจุบันบริษัทฯมีคู่แข่งที่มีศักยภาพจำนวนน้อยราย
โดยผู้ผลิตแต่ละรายจะมีความเชี่ยวชาญในการผลิตภาชนะความดันในแต่ละประเภทที่แตกต่างกัน
ทั้งนี้บริษัทฯเป็นผู้นำในด้านการรับจ้างผลิตภาชนะความดันประเภท Unfired Pressure Vessels
โดยผู้บริหารประเมินว่าบริษัทฯมีส่วนแบ่งการตลาดประมาณร้อยละ 25
ส่วนผู้นำในด้านการรับจ้างผลิตภาชนะความดันประเภทอื่นได้แก่ บริษัท วัฒนไพศาลเอ็นยิเนียริ่ง
จำกัด เป็นผู้นำในด้านการรับจ้างผลิตภาชนะความดันประเภทหม้อไอน้ำ (Boiler) บริษัท
สล็อท-นานไก จำกัด
เป็นผู้นำในด้านการรับจ้างผลิตภาชนะความดันประเภทอุปกรณ์แลกเปลี่ยนความร้อน (Heat
Exchangers) ส่วนที่เหลือเป็นผู้ประกอบการรายกลางประมาณ 5 ราย และรายย่อยอีกประมาณ
10 ราย

ต้นทุนที่เป็นปัจจัยหลักในการแข่งขันได้แก่ ค่าแรงในการผลิต ค่าขนส่ง และวัตถุดิบ
คู่แข่งขันของบริษัทฯในต่างประเทศส่วนใหญ่จะผู้ผลิตในทวีปเอเชีย เช่น ประเทศเกาหลีใต้
ประเทศมาเลเซีย และประเทศอินโดนีเซีย เป็นต้น ส่วนผู้ผลิตในประเทศญี่ปุ่น
อเมริกาและประเทศในทวีปยุโรปมีต้นทุนค่าแรงที่สูงกว่าผู้ผลิตในประเทศไทยมาก
ทำให้ต้นทุนรวมสูงกว่าต้นทุนของบริษัทฯมาก
ดังนั้นผู้ผลิตในประเทศเหล่านี้จึงไม่ได้เป็นคู่แข่งขันกับบริษัทฯ

ค่าขนส่งเป็นต้นทุนสำคัญของภาชนะความดัน โดยทั่วไปค่าขนส่งคิดเป็นต้นทุนกว่าร้อยละ 20
ของราคาภาชนะความดันซึ่งเป็นสัดส่วนที่สูง ในขณะที่ค่าขนส่งภายในประเทศ
ซึ่งเป็นการขนส่งทางบก มีต้นทุนค่าขนส่งเพียงประมาณร้อยละ 3 ของราคาภาชนะความดัน
ดังนั้นโรงงานอุตสาหกรรมต่างๆในประเทศจึงมีแนวโน้มในการสั่งผลิตภาชนะความดันจากผู้ผลิตในประเทศเพิ่มมากขึ้น
เนื่องจากมีคุณภาพได้มาตรฐานและราคาโดยรวมถูกกว่าเมื่อพิจารณาจากปัจจัยด้านค่าขนส่งและค่าแรงในการผลิต

ชิ้นส่วนเครื่องจักร

ตลาดผลิตภัณฑ์ชิ้นส่วนเครื่องจักรที่บริษัทฯเป็นผู้ผลิตมีการแข่งขันไม่สูง
เนื่องจากมีผู้ผลิตจำนวนน้อยราย
โดยบริษัทฯได้รับความไว้วางใจในเรื่องของคุณภาพของผลิตภัณฑ์จากลูกค้าจำนวนมากทำให้เป็นที่ยอมรับและมีฐานลูกค้าที่ส่งงานให้กับบริษัทฯอย่างต่อเนื่อง
โดยผลิตภัณฑ์แต่ละประเภทเป็นผลิตภัณฑ์ซึ่งลูกค้าสั่งทำพิเศษเฉพาะสำหรับลูกค้าแต่ละรายซึ่งแตกต่างจากคู่แข่งขัน
ส่งผลให้บริษัทฯไม่สามารถประเมินส่วนแบ่งการตลาดได้ ผลิตภัณฑ์ชิ้นส่วนเครื่องจักร เช่น เสื้อพัดลม
(Fan Casing) และชิ้นส่วนเครื่องปรับอุณหภูมิอากาศ (Part of Air Preheater)
ชิ้นส่วนเตาเผา (Part of Incinerator) และปล่องควันไอเสียโรงงาน (Stack) เป็นต้น
โดยบริษัทฯรับจ้างผลิตให้กับผู้รับเหมาโครงการหลักเป็นส่วนใหญ่

บริษัทฯมีแผนงานในการเพิ่มการรับจ้างผลิตชิ้นส่วนเครื่องจักรโดยการสร้างความสัมพันธ์ที่ดีกับผู้รับเหมาโครงการหลัก
เช่น การรับจ้างผลิตเสื้อพัดลม (Fan Casing)
เพื่อเป็นชิ้นส่วนประกอบในการผลิตพัดลมอุตสาหกรรม
ซึ่งหากผู้รับเหมาโครงการหลักมีโครงการในการสร้างโรงงานอุตสาหกรรม
บริษัทฯจะมีโอกาสที่จะได้รับงานในการผลิตชิ้นส่วนเครื่องจักร นอกจากนี้
จากชื่อเสียงในด้านการผลิตภาชนะความดันที่มีคุณภาพและได้มาตรฐาน
ทำให้ผู้รับเหมาโครงการหลักมีความมั่นใจในคุณภาพของผลิตภัณฑ์ชิ้นส่วนเครื่องจักรของบริษัทฯด้วย

ผู้ผลิตชิ้นส่วนเครื่องจักรในประเทศที่มีขีดความสามารถในระดับใกล้เคียงกับบริษัทฯ ได้แก่ บริษัท
วิศวกิจพัฒนา จำกัด ซึ่งมีความเชี่ยวชาญในด้านการผลิตชิ้นส่วนที่ไม่ได้รับแรงดันของอุปกรณ์หม้อไอน้ำ
(Boiler Housing) บริษัท ไทย โรตารี่ เอ็นจิเนียริ่ง จำกัด และบริษัท ชิ-เอเชีย จำกัด
เป็นต้น

โครงสร้างเหล็ก

ในส่วนของตลาดผลิตภัณฑ์โครงสร้างเหล็กเป็นตลาดที่มีการแข่งขันสูงและมีคู่แข่งขันค่อนข้างมาก
โดยมีการแข่งขันในด้านราคาเป็นปัจจัยหลัก คู่แข่งที่สำคัญ ได้แก่ บริษัท เอสทีพี แอนด์ ไอ จำกัด
(มหาชน) บริษัท วัฒนไพศาลเอ็นยิเนียริ่ง จำกัด และบริษัท ไทย เฮอร์ริค จำกัด เป็นต้น
โดยสามารถผลิตโครงสร้างเหล็กซึ่งใช้เป็นโครงสร้างหลักในโรงงานอุตสาหกรรม เช่น
โครงสร้างของอาคารโรงงานอุตสาหกรรม เป็นต้น
ในขณะที่บริษัทฯรับงานด้านโครงสร้างเหล็กในประเภทที่แตกต่างจากคู่แข่ง ซึ่งได้แก่
โครงสร้างเหล็กบนเรือขุดเจาะน้ำมัน เป็นต้น
ส่งผลให้บริษัทฯไม่สามารถประเมินส่วนแบ่งการตลาดได้
และหากเปรียบเทียบคุณภาพผลิตภัณฑ์ของบริษัทฯกับผู้ประกอบการรายอื่น
บริษัทฯมีผลิตภัณฑ์ที่มีคุณภาพมาตรฐานในระดับสากลเช่นเดียวกัน
ที่ผ่านมาบริษัทฯมีข้อจำกัดในด้านพื้นที่เพื่อผลิตโครงสร้างเหล็ก อย่างไรก็ตาม
ในอนาคตบริษัทฯมีแผนการขยายพื้นที่โรงงานเพิ่มขึ้น
ส่งผลให้บริษัทฯมีความพร้อมและสามารถรับงานโครงสร้างเหล็กขนาดใหญ่ขึ้นได้
ดังนั้นงานโครงสร้างเหล็กเป็นอีกสายธุรกิจหนึ่งที่จะสร้างรายได้อย่างต่อเนื่องให้กับบริษัทฯต่อไป

ภาชนะบรรจุสารเคมี

อุตสาหกรรมการผลิตภาชนะบรรจุสารเคมีเป็นตลาดที่มีการแข่งขันสูงและมีคู่แข่งขันจำนวนมาก
ทำให้มีการแข่งขันด้านราคาเป็นหลัก
เนื่องจากผู้ประกอบการสามารถผลิตผลิตภัณฑ์ได้โดยใช้เทคโนโลยีการผลิตที่ไม่ซับซ้อน
ทำให้มีผู้ผลิตจำนวนมากเข้ามาในธุรกิจนี้เมื่อเปรียบเทียบกับการผลิตภาชนะความดัน
โดยบริษัทฯมีคู่แข่งขันที่สำคัญ ได้แก่ บริษัท ไทย โรตารี่ เอ็นจิเนียริ่ง จำกัด และบริษัท ชิ-เอเชีย
จำกัด ซึ่งมีความเชี่ยวชาญในด้านการผลิตภาชนะบรรจุสารเคมีที่มีขนาดใหญ่ เช่น ถังเก็บน้ำมัน
เป็นต้น สำหรับคู่แข่งขันรายอื่นๆ ได้แก่ บริษัทแปรรูปเหล็กทั่วไป

การติดตั้งเครื่องจักรและอุปกรณ์

การให้บริการติดตั้งเครื่องจักรและอุปกรณ์มีคู่แข่งขันจำนวนมาก โดยคู่แข่งของบริษัทฯ ได้แก่
บริษัทที่ดำเนินธุรกิจด้านการให้บริการทางวิศวกรรมทั่วๆไป
อย่างไรก็ตามบริษัทฯมีประสบการณ์และความเชี่ยวชาญในการติดตั้งผลิตภัณฑ์ได้อย่างหลากหลาย เช่น
ภาชนะความดันประเภทต่างๆ และโครงสร้างเหล็ก เป็นต้น
ทำให้บริษัทฯได้รับความเชื่อมั่นในการให้บริการติดตั้งเครื่องจักรและอุปกรณ์จากลูกค้าเป็นอย่างดี

แนวโน้มอุตสาหกรรม

เมื่อเปรียบเทียบปี 2551 และ ปี 2552, อาจกล่าวได้ว่าปี 2553
ที่ผ่านมาเป็นปีของการฟื้นตัวจากภาวะวิกฤตทางการเงินและเศรษฐกิจถดถอยของประเทศต่างๆทั่วโลก
ส่วนภายในประเทศก็เริ่มผ่อนคลายจากเหตุการณ์ความไม่สงบทางการเมืองในช่วงครึ่งปีหลังรวมทั้งกรณีเรื่องที่มาบตาพุด

ในเดือน กุมภาพันธ์ 2554 ราคาน้ำมันได้ไต่ระดับสูงขึ้นต่อเนื่องจนแตะระดับเกินกว่า 100
เหรียญสหรัฐต่อบาร์เรลเป็นครั้งแรกตั้งแต่ปี 2551 เป็นต้นมา ณ
ระดับราคาน้ำมันขนาดนี้มีผลให้หลายๆโครงการเริ่มกลับมาศึกษาถึงความเป็นไปได้และสนใจที่จะกลับมาลงทุนอีกครั้งหนึ่ง
และหลังจากได้ข้อสรุปแล้วโครงการมาบตาพุดที่ถูกระงับส่วนใหญ่ก็ได้รับอนุญาตให้ดำเนินการต่อไปได้
ทำให้บริษัทเริ่มได้รับการสอบถามราคาจากโครงการเหล่านี้เพิ่มขึ้น
นอกเหนือจากงานที่ได้จากโครงการในจังหวัดระยองด้วย
ส่วนเรื่องราคาเหล็กก็ยังอยู่ในเกณฑ์ที่บริษัทจัดการได้
แม้ว่าภาวะราคาเหล็กจะถูกกดดันให้สูงขึ้นในช่วงปลายปี 2553 ก็ตาม
และเนื่องจากเหล็กเป็นส่วนประกอบหลักของต้นทุนผลิตภัณฑ์
ความเสถียรภาพของราคาเหล็กจึงมีผลต่อประสิทธิภาพการควบคุมต้นทุน ปัจจัยต่างๆ
เหล่านี้ล้วนเป็นสัญญาณที่ดีต่อบริษัทในปี 2554 นี้

อย่างไรก็ตาม สกุลเงินบาทที่แข็งค่าสูงขึ้นกว่าเมื่อเทียบกับเงินสกุลอื่น
ทำให้ความสามารถในการแข่งขันของบริษัทลดลงโดยเฉพาะด้านตลาดการส่งออก
ความวุ่นวายทางการเมืองในกลุ่มประเทศตะวันออกกลางและที่แอฟริกาเหนือได้ส่อเค้าความไม่แน่นอนในโครงการแก๊สและน้ำมัน
โครงการปิโตรเคมี และโครงการสาธารณูปโภคที่มีขนาดใหญ่หลายแห่ง ซึ่ง
บางโครงการก็ถูกหยุดระงับแล้ว
นอกจากนี้เหตุการณ์ภัยพิบัติร้ายแรงที่เพิ่งเกิดขึ้นในประเทศญี่ปุ่นซึ่งเป็นประเทศที่มีเศรฐกิจใหญ่เป็นอันดับสามของโลกและเป็นศูนย์กลางผู้ผลิตเหล็กที่สำคัญก็คาดว่าจะกระทบต่อธุรกิจของ
ยูนิมิตด้วย

นอกเหนือจากนี้ การขาดแคลนแรงงานมีฝีมือในไทยตามที่ได้ปรากฏในข่าว
ย่อมแสดงว่าบริษัทจะต้องแข่งขันกับผู้ ประกอบการรายอื่นและอุตสาหกรรมอื่น
เพื่อที่จะรักษาและดึงดูดพนักงานที่มีทักษะและความชำนาญให้คงอยู่กับบริษัท
ซึ่งเป็นสิ่งจำเป็นเนื่องจากสินค้าส่วนใหญ่ของยูนิมิตต้องมีมาตรฐานสูง

ดังนั้นแม้จะคาดว่าในปี 2554 อุปสงค์ตลาดจะเพิ่มขึ้นอย่างมีนัยสำคัญ แต่บริษัทฯ
ยังคงต้องเผชิญกับความท้าทายจากความไม่แน่นอนของอุปสงค์และความตึงตัวของอุปทาน
(สำหรับเหล็กและกำลังคน) ในการเตรียมความพร้อมสำหรับความท้าทายเหล่านี้
ในเบื้องต้นบริษัทได้ปรับปรุงตัวเองเพื่อให้แตกต่างจากคู่แข่งอื่น ๆ
โดยบริษัทได้รับการรับรองระบบมาตรฐาน ISO 14001, OHSAS 18001, และ EN ISO 3843-2
(สำหรับสิ่งแวดล้อม, ความปลอดภัยของพนักงานและมาตรฐานการเชื่อมตามลำดับ)
ส่วนมาตรการอื่น ๆ เพื่อเผชิญความท้าทายเหล่านี้ จะรวมถึงการควบคุมต้นทุนอย่างต่อเนื่อง
การปรับปรุงและขยายความสัมพันธ์กับคู่ค้า และการขยายขอบเขตการให้บริการของยูนิมิต
ทั้งด้านภูมิศาสตร์ และ ผลิตภัณฑ์ ด้วย

  4.3 การจัดหาผลิตภัณฑ์และบริการ

นโยบายการผลิต

บริษัทฯมีนโยบายในการรับจ้างผลิตตามคำสั่งซื้อของลูกค้าเป็นหลัก (Made to order)
โดยใช้เทคนิคด้านวิศวกรรม ประสบการณ์ และความเชี่ยวชาญของพนักงานในการออกแบบ
การประเมินระยะเวลาตั้งแต่การจัดหาวัตถุดิบ ระยะเวลาที่ต้องใช้ในกระบวนการผลิต
และระยะเวลาในการติดตั้งได้อย่างแม่นยำ
โดยบริษัทฯใช้ระยะเวลาตั้งแต่ทำสัญญากับลูกค้าจนสามารถส่งมอบสินค้าให้กับลูกค้าได้โดยเฉลี่ย
3-12 เดือน ทั้งนี้ขึ้นกับระยะเวลาในการสั่งซื้อวัตถุดิบ ประเภท ปริมาณ
และความซับซ้อนของผลิตภัณฑ์ที่ลูกค้าสั่งผลิต
บริษัทฯมีการวางแผนและบริหารการผลิตอย่างมีประสิทธิภาพรวมถึงการประสานความร่วมมือเป็นอย่างดีของทุกๆฝ่ายในบริษัทฯ
โดยบริษัทฯมีนโยบายสำคัญในการให้ความสำคัญกับคุณภาพผลิตภัณฑ์และระยะเวลาการผลิต
เพื่อให้ลูกค้าได้รับความพึงพอใจและมั่นใจว่าจะได้รับผลิตภัณฑ์ที่มีคุณภาพได้มาตรฐานตามเวลาที่กำหนด

บริษัทฯมีขั้นตอนมาตรฐานการทำงานในการผลิตภาชนะความดัน ภาชนะบรรจุสารเคมี
ชิ้นส่วนเครื่องจักร และโครงสร้างเหล็ก ดังแผนภาพต่อไปนี้

1.  การออกแบบ

ขั้นตอนแรกของกระบวนการทำงานเริ่มจากการตรวจสอบความต้องการและข้อมูลเบื้องต้นที่ได้รับจากลูกค้า
โดยทีมงานด้านวิศวกรรมจะนำรายละเอียดของงานที่ได้รับจากลูกค้ามาวิเคราะห์เพื่อนำมาออกแบบ
และนำเสนอผลิตภัณฑ์ให้ตรงกับความต้องการของลูกค้า
และตรวจสอบความเป็นไปได้ในการปฏิบัติงานจากงบประมาณของลูกค้าและระยะเวลาที่จะต้องส่งมอบผลิตภัณฑ์

บริษัทฯได้นำโปรแกรมสำเร็จรูปเฉพาะทางเพื่อช่วยในการออกแบบผลิตภัณฑ์ ตัวอย่างเช่น
ในการออกแบบภาชนะความดัน
ทีมงานด้านวิศวกรรมได้นำโปรแกรมสำเร็จรูปซึ่งใช้สำหรับการออกแบบภาชนะความดันโดยเฉพาะในการคำนวณความหนาของเหล็กให้มีความเหมาะสมกับตัวแปรในกระบวนการผลิต
(Process Parameters) เป็นต้น

2. การจัดซื้อวัตถุดิบ

หลังจากการออกแบบผลิตภัณฑ์
บริษัทฯจะทำการตรวจสอบวัตถุดิบกับผู้จำหน่ายวัตถุดิบหลายรายในด้านปริมาณ
ราคาและความสามารถในการจัดส่งวัตถุดิบให้ตรงตามเวลาที่กำหนด เพื่อให้เกิดประโยชน์สูงสุด
และลดความเสี่ยงจากการสั่งซื้อวัตถุดิบจากผู้จัดจำหน่ายรายใดรายหนึ่ง
ทั้งนี้บริษัทฯต้องได้รับการยืนยันจากผู้จัดจำหน่ายวัตถุดิบตามเงื่อนไขที่ตกลงกันเป็นลายลักษณ์อักษรทั้งในด้านราคาและปริมาณ
สำหรับเหล็กที่ต้องนำเข้าจากต่างประเทศ
บริษัทฯจึงทำสัญญากับลูกค้าเพื่อให้มั่นใจว่าบริษัทฯมีวัตถุดิบแน่นอน
สามารถส่งมอบงานได้ตามระยะเวลาที่กำหนดและไม่เกิดการขาดแคลนวัตถุดิบหลังจากที่ได้รับงานจากลูกค้า
เพื่อขจัดความเสี่ยงจากการที่ผู้จัดจำหน่ายวัตถุดิบอาจจะมีการเปลี่ยนแปลงเงื่อนไขต่างๆในช่วงการผลิตซึ่งอาจส่งผลกระทบกับบริษัทฯ
ส่วนเหล็กที่สามารถจัดซื้อได้จากผู้จำหน่ายในประเทศ
บริษัทฯได้ตรวจสอบราคาและปริมาณจากผู้จัดจำหน่ายก่อนเช่นกัน
และบริษัทฯจะทยอยจัดซื้อเหล็กในประเทศตามแผนกระบวนการผลิต

  3. การผลิต

เมื่อบริษัทฯได้รับวัตถุดิบจากผู้จัดจำหน่ายแล้ว
บริษัทฯจะเริ่มนำวัตถุดิบมาแปรรูปเป็นผลิตภัณฑ์ต่างๆตามกระบวนการทางวิศวกรรมภายใต้มาตรฐานการผลิตของ
The American Society of Mechanical Engineers (ASME) และ RWTUV
โดยกระบวนการผลิตเริ่มจาก บริษัทฯนำเหล็กแผ่นมาตัดเพื่อให้ได้ตามขนาดที่ได้ออกแบบไว้
แล้วนำชิ้นส่วนต่างๆผ่านกระบวนการขึ้นรูป หากเป็นชิ้นส่วนเครื่องจักร
จะนำชิ้นส่วนต่างๆมาผ่านการประกอบและการเชื่อมโดยวิศวกรที่มีความชำนาญเฉพาะ
หลังจากนั้นจึงผ่านกระบวนการอบด้วยความร้อน (Heat Treatment)
เพื่อปรับปรุงคุณสมบัติของเหล็กให้เหมาะสมในการนำไปใช้งาน แล้วจึงทำการขัดผิวและพ่นสีผลิตภัณฑ์
ก่อนที่จะจัดส่งผลิตภัณฑ์ให้กับลูกค้าหรือนำชิ้นส่วนผลิตภัณฑ์ไปประกอบ
และติดตั้งในกระบวนการผลิตของโรงงานอุตสาหกรรม

4. การจัดส่งและการติดตั้ง

บริษัทฯสามารถให้บริการในการจัดส่งและติดตั้งอุปกรณ์และเครื่องจักรต่างๆที่โรงงานอุตสาหกรรมของลูกค้า
โดยหากอุปกรณ์มีขนาดใหญ่มากไม่สามารถประกอบเสร็จจากโรงงานของบริษัทฯและขนส่งไปยังโรงงานของลูกค้าได้
บริษัทฯจะผลิตเป็นชิ้นส่วน แล้วขนส่งเพื่อนำไปประกอบและติดตั้งภายในโรงงานของลูกค้า

5. การทดสอบ

หลังจากที่ติดตั้งอุปกรณ์และเครื่องจักรต่างๆเสร็จเรียบร้อย
บริษัทฯจะดำเนินการทดสอบเบื้องต้นสำหรับผลิตภัณฑ์ต่างๆตามที่ได้ออกแบบไว้
โดยบริษัทฯให้บริการคำแนะนำในการใช้งานและพร้อมแก้ไข
ซ่อมแซมหากมีข้อบกพร่องเกิดขึ้นในการใช้งาน
โดยผลิตภัณฑ์ของบริษัทฯมีระยะเวลาการรับประกันในช่วง 1-3 ปีขึ้นกับประเภทของผลิตภัณฑ์
สำหรับผลิตภัณฑ์บางประเภท โดยเฉพาะผลิตภัณฑ์ที่มีขนาดเล็ก
บริษัทฯจะทำการทดสอบที่โรงงานของบริษัทฯก่อน
แล้วจึงจัดส่งหรือติดตั้งอุปกรณ์หรือชิ้นส่วนเครื่องจักรต่างๆให้กับลูกค้า

บริษัทฯทำการตรวจสอบคุณภาพในทุกๆขั้นตอนของกระบวนการผลิต
โดยการตรวจสอบและควบคุมดูแลของฝ่ายประกันคุณภาพ
เพื่อให้ผลิตภัณฑ์แต่ละประเภทของบริษัทฯมีคุณสมบัติตรงตามความต้องการของลูกค้า
และมีคุณภาพเป็นไปตามมาตรฐานที่บริษัทฯได้รับการรับรองจากสถาบันต่างๆ

การจัดหาวัตถุดิบ

จากนโยบายในการดำเนินธุรกิจของบริษัทฯที่ให้ความสำคัญในเรื่องของคุณภาพผลิตภัณฑ์
และการส่งมอบงานที่ตรงต่อเวลา
บริษัทฯจึงให้ความสำคัญในการควบคุมคุณภาพของผลิตภัณฑ์ตั้งแต่การจัดซื้อวัตถุดิบ
โดยมีนโยบายในการจัดซื้อวัตถุดิบภายในประเทศเป็นหลัก
หากวัตถุดิบดังกล่าวมีคุณภาพดีตรงกับความต้องการของลูกค้า และมีราคาเหมาะสม
เนื่องจากมีระยะเวลาการสั่งซื้อสั้นกว่าและค่าขนส่งถูกกว่า
ส่งผลให้บริษัทฯสามารถส่งมอบผลิตภัณฑ์ได้เร็วขึ้น

วัตถุดิบที่ใช้ในกระบวนการผลิตของบริษัทฯได้แก่ เหล็กแผ่น เหล็กรูปพรรณ อุปกรณ์เชื่อมต่อท่อ
(Pipe Fitting) เช่น ข้อต่อ ข้องอและหน้าแปลน เป็นต้น อุปกรณ์ประกอบภาชนะ (Tank
Accessories) เช่น วาวล์ มาตรวัดความดัน เป็นต้น และวัตถุดิบอื่นๆ เช่น ท่อเหล็ก ลวดเชื่อม
น็อต สกรูและสี เป็นต้น โดยทั่วไปวัตถุดิบส่วนใหญ่จะสั่งซื้อจากในประเทศ
นอกจากเหล็กแผ่นซึ่งเป็นวัตถุดิบหลักที่ใช้ในการผลิตภาชนะความดันเป็นส่วนใหญ่ที่จะนำเข้าจากต่างประเทศ
เช่น ประเทศไต้หวัน ประเทศญี่ปุ่น เป็นต้น เนื่องจากผู้ผลิตในประเทศไทยยังไม่สามารถผลิตได้
โดยบริษัทฯพิจารณาสั่งซื้อวัตถุดิบหลักที่มีคุณภาพจากผู้จัดจำหน่ายวัตถุดิบหลายราย
เพื่อเป็นการกระจายความเสี่ยงไม่ให้เกิดการผูกขาดจากผู้จัดจำหน่ายรายใดรายหนึ่ง

บริษัทฯจัดซื้อเหล็กจากผู้จัดจำหน่ายในประเทศหลายราย
ซึ่งเป็นคู่ค้าที่มีการติดต่อซื้อวัตถุดิบกับบริษัทฯมากว่า 5 ปี โดยมีระยะเวลาสั่งซื้อประมาณ 14
วันจึงจะได้รับสินค้า ดังนั้น บริษัทฯไม่มีความจำเป็นที่จะต้องสั่งวัตถุดิบในประเทศเพื่อสำรองมากนัก
และได้รับเครดิตเทอมจากผู้จัดจำหน่ายโดยเฉลี่ย 30-60 วัน
โดยการสั่งซื้อจะพิจารณาจากราคาและระยะเวลาในการจัดส่งวัตถุดิบเป็นปัจจัยสำคัญ
นอกจากนี้บริษัทฯยังมีการจัดซื้อเหล็กจากต่างประเทศ
โดยผ่านบริษัทผู้จำหน่ายหลายรายซึ่งบริษัทฯมีความสัมพันธ์ที่ดีกับคู่ค้าแต่ละรายมากว่า 10 ปี
โดยทั่วไปจะมีการสั่งซื้อโดยเฉลี่ย 3-7 เดือนจึงจะได้รับสินค้า
บริษัทฯจะจัดซื้อเมื่อลูกค้าได้เซ็นสัญญาแล้วและจัดซื้อเหล็กที่จำเป็นต้องใช้ในการผลิตของแต่ละผลิตภัณฑ์ภายในครั้งเดียว
เนื่องจากมีระยะเวลาการจัดส่งนานและเพื่อควบคุมต้นทุนวัตถุดิบ
โดยเหล็กที่บริษัทฯจัดซื้อจากต่างประเทศมีความแข็งแรงสูง
ทั้งนี้การจัดซื้อวัตถุดิบจากผู้จัดจำหน่ายทั้งในประเทศและต่างประเทศ
บริษัทฯไม่ได้พึ่งพิงผู้จัดจำหน่ายรายใดรายหนึ่งเกินร้อยละ 10 ของมูลค่าวัตถุดิบ
โดยบริษัทฯจะจัดซื้อจากผู้จัดจำหน่ายที่ให้เงื่อนไขโดยรวม เช่น ราคา เวลาในการจัดส่ง
และเครดิตเทอม ซึ่งเป็นประโยชน์กับบริษัทฯมากที่สุด

  4.4 ผลกระทบต่อสิ่งแวดล้อม

- ไม่มี -